Tegmine

Tegmine alebo Zeta Cancri (ζ Cnc / ζ Cancri) je hviezda v súhvezdí Rak.

Jej pôvodný názov bol Tegmini, čo znamená „pancier“. Je to viacnásobná hviezda. Dve najvýraznejšie zložky s magnitúdami 5,0 (5,7) a 6,2 sú od seba vzdialené 5,7“. Rozlíšiť by sme ich mali už s ďalekohľadom s 5 cm objektívom. Vzájomná obežná doba je 1150 rokov. Samotná jasnejšia hviezda je tesná dvojhviezda, ktorej spoločník 6. magnitúdy obehne hlavnú zložku za 59,6 roka. V roku 1991 bol jeho odstup len 0,5“, v roku 2000 narástol znova na 0,5 oblúkovej sekundy. V tom istom zornom poli sa nachádza aj tretia hviezda. 

Spektrálny typ hlavnej zložky je F8 V, jej vzdialenosť približne 78 svetelných rokov a radiálna rýchlosť -6 km/s.

Súhvezdie Rak
Bayerove objekty
Viacnásobné hviezdy
Žltobiele trpaslíky